Léon Blum
Store norske leksikon,Historie,Verdens historie og samtidshistorie,Europa,Frankrikes historie
Léon Blum, fransk sosialistisk politiker. Han var Frankrikes statsminister fra 1936 til 1937, i 1938 og fra 1946 til 1947.
Politiker Blum kom fra en velstående jødisk familie og var opprinnelig litteraturkritiker. Han var medlem av Deputertkammeret fra 1919. I 1930-årene stilte han seg i spissen for venstrekreftene (Folkefronten) og ble Frankrikes første sosialistiske statsminister i 1936. Han gjennomførte blant annet 40 timers arbeidsuke, nasjonalisering av rustningsindustrien, omorganisering av Frankrikes Bank, nedskrivning av francen og oppløsning av fascistiske «ligaer», en politikk som vakte sterk misnøye på høyresiden.Blum tok initiativet til ikke-intervensjonspolitikken i den spanske borgerkrigen. Han ble styrtet i juni 1937 og var deretter visestatsminister i regjeringen Camille Chautemps. Deretter var han på ny stats- og finansminister i mars–april 1938.Etter Frankrikes fall under andre verdenskrig i 1940 ble Blum stilt for domstolen i Riom og satt i 1943–1945 som fange i Tyskland.Blum var redaktør av sosialistpartiets avis Le Populaire både i 1920-årene og etter 1945. Han var stats- og utenriksminister fra desember 1946 til januar 1947 og endelig visestatsminister i regjeringen André Marie i juli–august 1948. Politisk forfatterskap Blum skrev blant annet A l'échelle humaine, skrevet i fangenskap og utgitt i 1945. Les mer i Store norske leksikon Frankrike under tredje republikk (1871–1940) Frankrike under andre verdenskrig Frankrike under fjerde republikk (1946–1958) Frankrikes politiske system Statsministre i Frankrike